উল্লেখ্য, সর্বোচ্চ বরাদ্দ পাওয়া মন্ত্রণালয় ও বিভাগগুলোর বার্ষিক উন্নয়ন কর্মসূচি (এডিপি) বাস্তবায়নের গতি হতাশাব্যঞ্জক বলে আখ্যায়িত করেছিলেন অর্থমন্ত্রী। অর্থবছরের মার্চ পর্যন্ত নয় মাসে বরাদ্দে শীর্ষে থাকা ১০ মন্ত্রণালয় ও বিভাগের এডিপি বাস্তবায়নের গতি ছিল মাত্র ৪৫ শতাংশ। অথচ এসব মন্ত্রণালয় ও বিভাগগুলোর অনুকূলে মোট এডিপির ৭১ শতাংশ বরাদ্দ ছিল। তাই কাঙ্ক্ষিত হারে অর্থ ব্যয় করা যায়নি গত অর্থবছরে। পরিকল্পনা কমিশন জানিয়েছিল, সর্বোচ্চ বরাদ্দপ্রাপ্ত মন্ত্রণালয় ও বিভাগের অনুকূলে মোট বরাদ্দ ছিল ৬০ হাজার ৮৮৭ কোটি টাকা। এর মধ্যে মার্চ পর্যন্ত ব্যয় হয়েছিল ২৭ হাজার ২০৯ কোটি টাকা। মূল এডিপির ৭১ শতাংশ অর্থ বরাদ্দ ছিল এসব মন্ত্রণালয়ের অনুকূলে। মূলত বেশি বরাদ্দ পাওয়া মন্ত্রণালয়ের অর্থ ব্যয়ের দক্ষতার ওপরই নির্ভর করছে শতভাগ এডিপি বাস্তবায়ন।